|  |  |
| --- | --- |
| 1. Hvad er ydelsens lov­grund­lag?
 | Lov om Social Service (SEL) § 96 stk. 1 og 2. Bekendtgørelse om udmåling af tilskud til borgerstyret personlig assistance efter Servicelovens § 96 |
| 1. Hvilket behov dækker ydel­sen?

  | Dækning af udgifter ved ansættelse af hjælpere til pleje, overvågning og ledsagelse.  |
| 1. Hvad er formålet med ydel­sen?
 | Sigtet med ordningen er, at borgere med betydelig og varig ned­sat funktionsevne, og med udgangspunkt i borgerens selvbestemmelsesret, kan fastholde eller opbygge et selvstændigt liv. |
| 1. Hvilke aktiviteter indgår i ydel­sen?
 | * Hjælp til almindelige daglige funktioner
* Pleje og praktisk bistand
* Ledsagelse
* Overvågning
* Mindre håndsrækninger
 |
| 1. Hvilke aktiviteter indgår ikke i ydelsen?
 | For borgere i arbejde ydes ikke hjælp til at varetage arbejdsfunktioner, der går ud over at dække pleje, overvågnings- og ledsagerbehovet.Ordningen kan, som udgangspunkt, ikke bevilges i botilbud eller plejeboliger.Hovedrengøring eller større vedligeholdelsesopgaver i hjemmet er ikke omfattet af udmåling af hjælpen, men kan vurderes og evt. dækkes efter andre bestemmelser. |
| 1. Hvem kan modtage ydel­sen?
 | Kommunen skal tilbyde borgerstyret personlig assistance, der ydes som tilskud til dækning af udgifter ved ansættelse af hjælpere til pleje, overvågning og ledsagelse til borgere med betydeligt og varigt nedsat fysisk eller psykisk funktionsniveau, der har et behov, som gør det nødvendigt at yde denne ganske særlige støtte.§ 96 er rettet mod borgere med mere massive og sammensatte hjælpebehov, hvor borgerens behov ikke kan dækkes ved almindelig personlig og praktisk hjælp m.v.Som udgangspunkt skal der være behov for hjælp i en stor del af døgnet og borgeren skal være i stand til at fungere som arbejdsleder for hjælperne. SEL § 96 stk. 2.Borger skal også være i stand til at fungere som arbejdsgiver, med mindre borger selv vælger at indgår aftale med en nærtstående eller en af socialtilsynet godkendt forening eller privat virksomhed, om at arbejdsgiveransvaret overdrages. Vordingborg kommune har fravalgt at benytte § 96 stk. 3: *Stk. 3.* Kommunalbestyrelsen kan tilbyde borgerstyret personlig assistance til borgere, der ikke er omfattet af personkredsen efter stk. 1, hvis kommunalbestyrelsen vurderer, at dette er den bedste mulighed for at sikre en helhedsorienteret og sammenhængende hjælp for borgeren. |
| 1. Ydelsens omfang?
 | Udmåling af hjælpen skal foregå efter en nøje individuel og konkret behovsvurdering og med udgangspunkt i, hvad den pågældende selv kan klare. I vurderingen tages stilling til, hvilke funktioner hjælperne skal dække, i hvor mange timer og i hvor mange timer.Hjælperordning kan kombineres med andre hjælpeforanstaltninger f.eks. SEL § 83.BPA er en handicapkompenserende ydelse, hvor handicaphjælper ikke skal løse arbejdsopgaver på vegne af borgeren, men for og sammen med borgeren.Borgeren kan fx ikke sætte handicaphjælper til at lufte hunden eller passe børnene, uden at borgeren så vidt muligt selv er med.  |
| 1. Er der valgmulighed med hen­syn til leverandør?
 | Borgeren udvælger og ansætter, som arbejdsleder, selv sine hjælpere. |
| 1. Hvem leverer ydelsen?
 | Kommunen udbetaler kontant tilskud, efter en konkret og individuel behovsvurdering og udmåling af hjælpen. |
| 1. Ansættelse/lønomkostning
 | Vordingborg Kommune er ikke arbejdsgiver og kan derfor heller ikke indgå en overenskomst på området. Vordingborg kommune bevilger tilskud til ansættelse som skrevet nedenfor, men det er borger der indgår ansættelsesaftalen. Aflønningen sker som uuddannet social- og sundhedspersonale på løntrin 11 med mulighed for anciennitet - efter 3 års ansættelse med mindst 8 timers ugentlig beskæftigelse som timelønnet - til løntrin 12.Såfremt der ansættes SOSU-personale eller medarbejdere med dokumenteret erfaring kan de ansættes direkte på løntrin 12, der er dog ikke mulighed for oprykning på højere anciennitetstrin. Aflønningen er dog betinget af, at arbejdsgiver kan sørge for den nødvendige dokumentation. Optjent anciennitet fra tidligere ansættelser kan ske ved dokumentation ved lønsedler eller skriftlig dokumentation fra tidligere ansættelser, som indeholder oplysning om timetal og beskæftigelsens længde. Vordingborg Kommune yder ikke honorar for tilkald og forbliven i tjeneste ved eksempelvis sygdom.Borger skal administrere følgende løn som Vordingborg kommune dækker: Løn under sygdom, løn under barns 1. + 2. sygedag og løn under barsel, dog kun for de hjælpere der har mindst 8 ugers ansættelse som handicaphjælper og mindst 74 timers arbejde, inden syge perioden.Ved barsel bevilges der fuld løn i 4 uger før forventet fødsel, og 14 uger efter fødsel. Derefter yder vi 10 uger med fuld løn dog max. 145 kr. pr. time. Herefter overgår medarbejderen på barselsdagpenge resten af sin barsel. Man ansættes som udgangspunkt som timelønnet og lægger sig op ad FOA´s overenskomst for SOSU-personale, hvilket i praksis medfører opsigelsesvarsel på 2 dage.  |
| 1. Tilskud til dækning af direkte og indirekte udgifter?
 | Vordingborg Kommune fastsætter et rådighedsbeløb på max. 800 kr. pr. måned til dækning af andre direkte og indirekte udgifter, der er forbundet med at have hjælpere i hjemmet. Det drejer sig om ekstraudgifter til vand, varme, toiletpapir, udgifter til dækning under ferieophold.Rådighedsbeløbet gradueres i forhold til antal hjælpertimer pr. døgn:Ved 0 – 8 timer pr. døgn udgør tilskuddet 350 kr. pr. månedVed 8 – 16 timer pr. døgn udgør tilskuddet 550 kr. pr. månedVed 16 – 24 timer pr. døgn udgør tilskuddet 800 kr. pr. månedRådighedsbeløbet reguleres ikke ved kortvarig op-/nedjustering af timer, grundet eksempelvis ferie, sygdom eller lignende.Beløbet udbetales ikke, hvis hjælpen i forvejen er en del af husstanden. |
| 1. Oplæring
 | Arbejdsleder skal instruere de nyansatte.Ved modtagelse af bevilling er det afklaret, hvorvidt der er behov for oplæring. |
| 1. Kursus
 | Hvis der er behov for kurser til hjælperen, eksempelvis i forflytningsteknik, tages kontakt til visitator, som ud fra en konkret og individuel vurdering vurderer behovet.Som udgangspunkt vil kursus finde sted ved kommunal forflytningsvejleder. |
| 1. Krav til udføreren?
 | Som udgangspunkt bestemmer borgeren selv, hvem der skal ansættes. Borgeren skal fungere som arbejdsleder, hvilket indebærer, at borgeren skal være i stand til at tilrettelægge hjælpen og kunne fungere som daglig leder for hjælperne.Kommunens tilsynspligt skal sikre, at borgeren modtager den hjælp, som er hensigten med ordningen, herunder aftaler med leverandører, arbejdstidsskemaer, antallet af ansatte og lønsedler med videre. |
| 1. Hvad koster ydelsen for bor­geren?
 | Udmålingen af tilskud til borgerstyret personlig assistance sker efter gældende regler.Kommunen tilbyder lønadministration.Borgeren skal føre løbende regnskab med henblik på, om det udmålte budget overholdes. Budgetoverskridelser accepteres ikke, så der skal søges om regulering af budgettet hvis det er tilfældet.  |
| 1. Hvad er kommunens kva­li­tetsmål?
 | Der tages stilling til alle anmodninger om hjælp. Du finder den forventet sagsbehandlingsfrist på Vordingborg kommunes hjemmeside: [Vælg Kommunen og derefter Svarfrister](https://www.vordingborg.dk/kommunen/svarfrister/). |
| 1. Hvordan følges op på ydel­sen?
 | Der foretages en løbende konkret og individuel vurdering af borgerens behov for hjælp.Borgeren har pligt til at oplyse om ændringer, der kan have betydning for hjælpen. |
| 1. Brugerundersøgelse
 | Udgået |
| 1. Er der særlige forhold at ta­ge hensyn til?
 | Opgaverne som skal varetages af når borger bevilges en SEL § 96 er beskrevet nedenfor:Arbejdslederansvaret indebærer:* varetage arbejdsplanlægning sammen med og for hjælperne
* udarbejde jobbeskrivelse og stillingsannonce
* udvælge hjælpere og varetage ansættelsessamtaler
* varetage oplæring og daglig instruktion af hjælperne
* afholde personalemøder
* afholde medarbejderudviklingssamtaler (MUS)

Arbejdsgiveransvaret indebærer:* ansættelse og afskedigelse af hjælpere
* udarbejdelse af ansættelsesbeviser til hjælperne
* ud­be­ta­ling af løn
* Administrere løn under sygdom, løn under barns 1. + 2. sygedag og løn under barsel, dog kun for de hjælpere der har mindst 8 ugers ansættelse som handicaphjælper og mindst 74 timers arbejde, inden syge perioden.
* indberetning af skat
* tegning af lovpligtige forsikringer, arbejdsskade- og erhvervsansvarsforsikring
* indbetaling til ferie, barselsfond og ATP
* gennemgang af arbejdsstedet med henblik på arbejdspladsvurdering (APV) og gennemførelse af nødvendige arbejdsmiljøforanstaltninger

Ifølge regler for borgerstyret personlig assistance kan borgeren vælge at overdrage arbejdsgiveransvaret til en nærtstående, en forening eller en privat virksomhed.I de tilfælde, hvor borgeren eller nærtstående er arbejdsgiver, skal kommunen tilbyde at varetage lønudbetaling m.v.Hvis kommunen vurderer, at borgeren ikke er i stand til at varetage arbejdsgiveransvaret, kan kommunen kræve, at arbejdsgiveransvaret overdrages. |
| 1. Ferieophold?
 | Ved midlertidigt ophold i udlandet op til en måned bevarer borgeren sin udmålte hjælp. Ved ophold i udlandet over en måned skal borgeren ansøge Center for Psykiatri og Handicap om bevarelse af sin udmålte hjælp.Borgeren har endvidere mulighed for at få en ekstra hjælper med på en årlig ferie i udlandet på højst 14 dage og få dækket udgifterne til den ekstra hjælper, jf. Ankestyrelsens afgørelse 18-23. Det kan dog kun lade sig gøre, når det er særligt påkrævet eller en afgørende forudsætning for gennemførelse af ferieopholdet jf. Socialministeriets udlandsbekendtgørelse.Der kan som udgangspunkt ikke ydes støtte til den faste hjælpers udgifter ved rejser eller ophold i udlandet jf. Ankestyrelsens afgørelse C-41-00.Hvis en hjælper har særlige udgifter til transport, ophold og kost, henvises til at gøre brug af SKATs særlige regler for fradrag jf. ligningslovens § 9A. I særlige tilfælde kan Vordingborg Kommune efter en konkret og individuel vurdering og mod dokumentation yde et tilskud på max. 4.000 kr. årligt til dækning af hjælpers opholds- og rejseudgifter. I disse tilfælde vil det således ikke være muligt at fratrække udgifterne jf. ligningslovens § 9A.Hvis du skal på ferie og weekendophold i Danmark er udgangspunktet, at den sædvanlige BPA-ordning bevares uændret under ophold andre steder i Danmark. Det vil være en god ide, at hjælperne allerede ved ansættelsen, bliver gjort opmærksom på, at arbejdsdagen kan begynde og slutte andre steder end på din adresse, og at der ikke ydes løn eller rådighedstillæg, når din hjælper, der er med på ferie, har fri. Du kan evt. i ansættelseskontraktens punkt om øvrige vilkår anføre, at der kan forekomme arbejde under udlandsophold, ferieophold o.l. Har du i forbindelse med ferie eller weekendophold, brug for ekstra bevillinger på flere hjælpertimer af særlige årsager, skal du i god tid inden din ferie søge Vordingborg Kommune om dette. Du skal kontakte din visitator hurtigst muligt, og senest 8 uger før evt. ny bevilling. Der kan som udgangspunkt søges bevilling til afholdelse af 2 ugers ferie.  |
| 1. Hvilke klagemuligheder er der?
 | Du har mulighed for at klage, hvis du ikke er enig i afgørelsen. Hvis du klager skriftligt, kan du sende din klage til Vordingborg Kommune, gerne att.: Center for Psykiatri og Handicap, Valdemarsgade 43, 4760 Vordingborg. Hvis du klager mundtligt, kan du kontakte Center for Psykiatri og Handicap på telefon 55 36 29 30. Du bliver herefter kontaktet af en sagsbehandler, der noterer din klage. Din klage skal være modtaget inden for almindelig kontortid senest 4 uger efter, at du har modtaget afgørelsen. Kontortiden regnes fra kl. 8 - 16 på alle hverdage. Når vi har modtaget din klage, vurderer Center for Psykiatri og Handicap afgørelsen igen. Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |